b'\n_START_ARTICLE_\nArdere pe rug\n_START_PARAGRAPH_\nArderea pe rug a fost o pedeaps\xc4\x83 aplicat\xc4\x83, \xc3\xaen special \xc3\xaen Evul Mediu, celor acuza\xc8\x9bi de vr\xc4\x83jitorie sau erezie. Execu\xc8\x9bia celor condamna\xc8\x9bi la moarte consta prin arderea lor de vii pe rug constituit dintr-o gr\xc4\x83mad\xc4\x83 de lemne. _NEWLINE_Aceast\xc4\x83 metod\xc4\x83 de execu\xc8\x9bie la moarte a fost aplicat\xc4\x83 din Evul Mediu timpuriu p\xc3\xa2n\xc4\x83 \xc3\xaen ultima perioad\xc4\x83 a acestei ere (secolul al XV-lea\xe2\x80\x93secolul al XVI-lea). Sentin\xc8\x9ba era dat\xc4\x83 de inchizi\xc8\x9bie, fiind astfel executa\xc8\x9bi cei \xc3\xaenvinui\xc8\x9bi de vr\xc4\x83jitorie sau erezie. Dac\xc4\x83 os\xc3\xa2nditul recuno\xc8\x99tea vinov\xc4\x83\xc8\x9bia faptei sale, atunci c\xc4\x83l\xc4\x83ul \xc3\xael strangula \xc3\xaenainte de aprinderea rugului sau i se legau saci cu praf de pu\xc8\x99c\xc4\x83 pentru a simula focul Sodomei care, dup\xc4\x83 Biblie, ar fi ars sub o ploaie de foc. Vr\xc4\x83jitoarele erau arse pe rug pentru ca sufletul lor s\xc4\x83 ajung\xc4\x83 \xc3\xaen rai.\n_START_SECTION_\n\xc3\x8en India\n_START_PARAGRAPH_\nArsul pe rug a fost practicat p\xc3\xa2n\xc4\x83 \xc3\xaen secolul al XIX-lea, fiind arse frecvent v\xc4\x83duvele \xc3\xaempreun\xc4\x83 cu cadavrul so\xc8\x9bului decedat. Aceast\xc4\x83 moarte a v\xc4\x83duvei care \xc3\xae\xc8\x99i urma benevol so\xc8\x9bul era considerat\xc4\x83 o fapt\xc4\x83 eroic\xc4\x83; totu\xc8\x99i, se presupune c\xc4\x83 v\xc4\x83duva era obligat\xc4\x83 s\xc4\x83 accepte acest ritual barbar. Cu toate c\xc4\x83 din anul 1829 aceast\xc4\x83 practic\xc4\x83 este interzis\xc4\x83 prin lege, se relateaz\xc4\x83 c\xc4\x83 \xc8\x99i \xc3\xaen prezent se mai practic\xc4\x83 acest ritual \xc3\xaen unele regiuni din India.\n_START_SECTION_\n\xc3\x8en Transilvania\n_START_PARAGRAPH_\nPrincipalele acuza\xc8\x9bii ce le erau aduse "vr\xc4\x83jitoarelor" din Ardeal erau legate de \xc3\xaemboln\xc4\x83virea copiilor sau de distrugerea c\xc4\x83sniciilor prin magie. Arderea pe rug a ap\xc4\x83rut aici \xc3\xaen timpul lui Mihai Apafi I. Unul dintre cele mai lungi procese a durat trei ani, av\xc3\xa2nd loc \xc3\xaen zona Sibiului. Mai t\xc3\xa2rziu, procesele au fost interzise de c\xc4\x83tre Maria Tereza, de\xc8\x99i exista posibilitatea ca acestea sa fi continuat._NEWLINE_\xe2\x80\x9eAm auzit, de la bietul meu tat\xc4\x83 r\xc4\x83posat, c\xc4\x83, odat\xc4\x83, \xc3\xaentr-o noapte, pe c\xc3\xa2nd erau culca\xc8\x9bi, doi g\xc3\xa2ndaci negri s-au urcat pe m\xc3\xa2na lui. Pe unul, care i s-a urcat pe picior, l-a strivit mama mea \xc8\x99i a\xc8\x99a a pocnit, de parc\xc4\x83 cineva ar fi strivit o alun\xc4\x83 veche. Pe cel\xc4\x83lalt, \xc3\xaens\xc4\x83, care, dup\xc4\x83 cum se cuvine s\xc4\x83 se \xc8\x99tie, era pe pieptul ei, tat\xc4\x83l meu l-a aruncat pe p\xc4\x83m\xc3\xa2nt. Din acea clip\xc4\x83, mama mea, de fiecare dat\xc4\x83, o b\xc4\x83nuia pe doamna Ehrlinger \xc8\x99i, de c\xc3\xa2teva ori, a calificat-o \xc3\xaen public, pe strad\xc4\x83, ca vr\xc4\x83jitoare\xe2\x80\x9d - Paulus Albert'